مسجد ماریبا

مسجد ماریبا جسے باضابطہ طور پر مسجد ماریبا و ڈسٹرکٹ میموریل مسجد کہا جاتا ہے، آسٹریلیا کی ریاست کوئنزلینڈ کے دیہی قصبے ماریبا میں واقع ہے۔ یہ عمارت ایک مینار پر مشتمل ہے اور اس کے ساتھ ایک ہال موجود ہے جو کمیونٹی تقریبات کے لیے استعمال ہوتا ہے۔

اس ہال میں ایک لائبریری اور زائرین کے لیے کمرہ بھی شامل ہے۔ یہ مسجد آسٹریلوی البانوی کمیونٹی سے وابستہ ہے اور اسے 1960ء کی دہائی کے اواخر میں تعمیر کیا گیا۔ یہ مسجد اور اس سے منسلک سرگرمیاں آسٹریلوی البانوی مسلم سوسائٹی (ماریبا اسلامک سوسائٹی) کے زیرِ انتظام ہیں۔
 تاریخ 
ماریبا میں مسلمانوں کی اکثریت البانوی آسٹریلوی باشندوں پر مشتمل ہے، جن میں سے کئی کا تعلق البانیہ کے علاقے کورچہ (Korçë) سے ہے، جبکہ دیگر کا تعلق بوسنیا و ہرزیگووینا، کوسوو اور مونٹی نیگرو سے ہے۔ بین الحربین (دو جنگوں کے درمیانی) دور میں البانوی مہاجرین یہاں آنا شروع ہوئے اور دوسری جنگ عظیم کے بعد بوسنیاک، تاتار اور دیگر البانوی شمالی کوئنزلینڈ کے ان علاقوں میں آ بسے جہاں گنے کی کاشت کی جاتی تھی جیسے کہ کیرنز۔

مقامی البانوی کمیونٹی نے اپنی کوششیں روایتی اقدار کو محفوظ رکھنے اور انھیں اگلی نسلوں تک منتقل کرنے پر مرکوز رکھیں، خصوصاً اس لیے کہ وہ البانیہ سے آئے تھے جہاں کمیونسٹ حکومت کے تحت مذہب کو سختی سے دبایا گیا تھا۔ چنانچہ انھوں نے ان اسلامی اداروں اور ڈھانچوں کو قائم کرنے کی سعی کی جنہیں وہ اپنے وطن میں چھوڑ آئے تھے۔

تصغير|يسار|280px|مسجد کی بنیاد اور آسٹریلوی فوجی شہداء کے نام انتساب کی یادگاری تختی
 حوالہ جات 

 بیرونی روابط 
 [official website|https://www.facebook.com/Mareeba-Islamic-Society-339795152458/] at فیس بک

زمرہ:1970ء میں مکمل ہونے والی مساجد
زمرہ:آسٹریلیا میں 1970ء کی تاسیسات
زمرہ:ویکی ڈیٹا پر موجود متناسقات